
   PARLAMENTUL ROMÂNIEI


CAMERA DEPUTAŢILOR

	Comisia pentru politică economică,
         reformă şi privatizare 
	                             Nr. 4c-1/370
                             PL-x 424/2022

                  București, 19.09.2022





                        



                                                  
     A  V  I  Z
asupra proiectului de Lege privind aprobarea Ordonanţei de urgenţã a Guvernului nr.76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate


               În conformitate cu prevederile art. 95 si art.117 alin.(3) din Regulamentul Camerei Deputaților, republicat, cu modificările și completările ulterioare, Comisia pentru politică economică, reformă şi privatizare a fost sesizată spre dezbatere şi avizare, în procedură de urgență, cu proiectul de Lege privind  aprobarea Ordonanţei de urgenţã a Guvernului nr.76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate, transmis cu adresa nr. PL-x 424 din 29 iunie 2022, înregistrată sub         nr. 4c-1/370 din 30 iunie 2022.
Senatul, în calitate de primă Cameră sesizată, a adoptat proiectul de lege menționat, în şedinţa din data de 27 iunie 2022.
Conform prevederilor art. 75 din Constituţia României, republicată şi ale art. 92 alin. (9) pct. 1 din Regulamentul Camerei Deputaţilor, republicat, cu modificările și completările ulterioare, Camera Deputaţilor este Cameră decizională.
Potrivit reglementărilor art. 62 din Regulamentul Camerei Deputaţilor, republicat, cu modificările și completările ulterioare, membrii Comisiei au examinat proiectul de lege menționat mai sus, în ședința din 19 septembrie 2022.
Inițiativa legislativă are ca obiect de reglementare înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate (ANDIS) ca organ de specialitate al administraţiei publice centrale, instituţie publică cu personalitate juridică, în subordinea Ministerului Sănătăţii, finanţată integral de la bugetul de stat, prin bugetul Ministerului Sănătăţii. Rolul ANDIS este de a dezvolta infrastructura de sănătate, prin pregătirea, implementarea şi finalizarea obiectivelor/proiectelor de investiţii de importanţă considerabilă în infrastructura de sănătate.
Membrii Comisiei au analizat proiectul de lege supus avizării, expunerea de motive, avizul favorabil al Consiliului Economic și Social, transmis prin adresa nr. 3337 din 31 mai 2022 precum și avizul favorabil al Consiliului Legislativ, transmis prin adresa nr.630 din 03 iunie 2022.
În urma dezbaterilor, membrii Comisiei au hotărât, cu unanimitate de voturi, avizarea favorabilă a proiectului de Lege privind aprobarea Ordonanţei de urgenţã a Guvernului nr.76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate, cu un amendament admis, care este redat în Anexa la prezentul aviz.
În raport cu obiectul şi conţinutul său, proiectul de lege face parte din categoria legilor ordinare.



PREŞEDINTE	                                                
	
                     Costel Neculai DUNAVA 
                                                                                                                               SECRETAR  

                                                                                           Gheorghe ȘOLDAN




                                                                                                             Consilier parlamentar 

 
          
		                  Anca Magdalena CHISER





















ANEXA 


AMENDAMENT ADMIS:
	Text OUG 76/2022
	Text Senat
	Text propus de Comisie
(autorul amendamentului))
	Motivarea amendamentelor propuse

	Art. 18 
......................................
(5) În sensul alin. (4), prin activităţi-suport pentru sistemul de management şi control al fondurilor europene se înţeleg următoarele activităţi desfăşurate de personalul ANDIS, cu excepţia celui care beneficiază potrivit altor dispoziţii legale de prevederile art. 16 şi 17 din Legea-cadru nr. 153/2017, cu modificările şi completările ulterioare:
a) activităţi necesare în vederea implementării/evaluării proiectelor/programelor finanţate din fonduri europene, respectiv activităţile desfăşurate de personalul care participă la elaborarea/avizarea tuturor documentelor necesare implementării proiectelor/programelor, inclusiv la emiterea/avizarea actelor administrative privind constituirea şi salarizarea echipelor de proiecte, la acordarea vizelor de control financiar preventiv şi controlul activităţilor specifice proiectelor/programelor;



b) activităţi de asistenţă tehnică pentru beneficiarii externi în legătură cu realizarea de către aceştia a obiectivelor/proiectelor de investiţii considerabile în infrastructura de sănătate finanţate din fonduri europene;

c)activităţi în legătură cu constituirea şi operaţionalizarea centrului de excelenţă în domeniul   managementului   de   proiecte, inclusiv   activităţi   privind   transferul   de cunoştinţe şi expertiză în ceea ce priveşte pregătirea şi implementarea obiectivelor/proiectelor de investiţii în infrastructura de sănătate finanţate din fonduri europene;

d) activităţi în legătură cu elaborarea de metodologii, instrucţiuni, recomandări, orientări, colectarea de date, realizarea de studii, analize, rapoarte, în legătură cu implementarea obiectivelor/proiectelor de investiţii în infrastructura de sănătate finanţate din fonduri europene;

e) activităţi care contribuie în mod direct la implementarea obiectivelor/proiectelor de investiţii considerabile în infrastructura de sănătate finanţate din fonduri europene.

	

Nemodificat
	Art. 18, alin. (5) se modifică și va avea următorul cuprins:
(5) În sensul alin. (4), prin activităţi-suport pentru sistemul de management şi control al fondurilor europene se înţeleg următoarele activităţi desfăşurate de personalul ANDIS, cu excepţia celui care beneficiază potrivit altor dispoziţii legale de prevederile art. 16 şi 17 din Legea-cadru nr. 153/2017, cu modificările şi completările ulterioare: 
a) activităţi necesare în vederea elaborării/implementării/evaluării proiectelor/programelor finanţate din fonduri europene, respectiv activităţile desfăşurate de personalul care participă la elaborarea/avizarea tuturor documentelor necesare planificării și implementării proiectelor/programelor, inclusiv la emiterea/avizarea actelor administrative privind constituirea şi salarizarea echipelor de proiecte și a celor care participă la elaborarea proiectelor, la acordarea vizelor de control financiar preventiv şi controlul activităţilor specifice proiectelor/programelor și elaborării acestora;

b) nemodificat






c) nemodificat







d) activităţi în legătură cu elaborarea de metodologii, instrucţiuni, recomandări, orientări, colectarea de date, realizarea de studii, analize, rapoarte, în legătură cu elaborarea/implementarea obiectivelor/proiectelor de investiţii în infrastructura de sănătate finanţate din fonduri europene;

e) activităţi care contribuie în mod direct la elaborarea/implementarea obiectivelor/proiectelor de investiţii considerabile în infrastructura de sănătate finanţate din fonduri europene.





Autor,

Comisia pentru politică economică, 
reformă și privatizare

	Modificarea prevederilor art. 18 alin. (5) lit. a) din Ordonanța de urgență nr. 76/2022 privind înfiinţarea, organizarea şi funcţionarea Agenţiei Naţionale pentru Dezvoltarea Infrastructurii în Sănătate se realizează prin inserarea activităților necesare în vederea elaborării proiectelor/programelor finanţate din fonduri europene, respectiv activități desfăşurate de personalul care participă la elaborarea/avizarea tuturor documentelor necesare planificării proiectelor/programelor. Astfel, sfera de legiferare a dispozițiilor art. 18 alin. (1) lit. a) se extinde și asupra activităților de elaborare, respectiv planificare a proiectelor – activități specifice anterioare încheierii contractului de finanțare, respectiv activității de implementare - , activități cu grad de complexitate și relevanță cel puțin egal cu cel de implementare/evaluare a proiectelor/programelor finanţate din fonduri europene.
Scopul amendamentului este de a elimina inechitatea generată între personalul ANDIS care se ocupă cu implementarea și personalul care se ocupă cu pregătirea implementării obiectivelor/proiectelor de investiţii de importanţă considerabilă în infrastructura de sănătate, ambele etape fiind de o importanță egală în vederea desfășurării activității ANDIS,  respectiv de a stabili activitățile suport prevăzute la art. 18 alin. (5) în concordanță cu toate principalele atribuții ANDIS prevăzute la art. 4 din OUG nr. 76/2022, care pe lângă implementarea/evaluarea obiectivelor/proiectelor de investiţii în infrastructura de sănătate stabilesc inclusiv activități de pregătire în vederea implementării acestor obiective, respectiv activități de elaborare de strategii, instrucțiuni, orientări, recomandări, de gestionare, monitorizare şi evaluare a portofoliului, de identificare, definire şi planificare, de elaborare a programului multianual,  de stabilire de parteneriate şi încheiere de contracte de finanţare, furnizare de asistenţă specializată etc.

